Diari Oficial de la Generalitat Valenciana


Sumari del DOGV 3761, del 31-05-2000 (2000/4309)

RESOLUCIÓ de 24 de maig de 2000, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació de l'Acord de pròrroga del Conveni de cooperació en matèria de salut pública entre la Conselleria de Sanitat de la Generalitat Valenciana i la Societat Valenciana de Pediatria.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3761

Data del DOGV
:   31-05-2000

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2000/4309


Data del document
:   24-05-2000

Organisme emissor
:   Presidència de la Generalitat

Tipus de document
:   Resolució

Descriptors 

:   * cooperació administrativa
    * associació
    * salut pública
    * pediatria

RESOLUCIÓ de 24 de maig de 2000, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació de l'Acord de pròrroga del Conveni de cooperació en matèria de salut pública entre la Conselleria de Sanitat de la Generalitat Valenciana i la Societat Valenciana de Pediatria. [2000/X4309]
  
Subscrit, després de la tramitació prèvia reglamentària, entre la Conselleria de Sanitat de la Generalitat Valenciana i la Societat Valenciana de Pediatria, el 30 de març de 2000, un Acord de pròrroga del conveni de cooperació en matèria de salut pública subscrit entre la Conselleria de Sanitat i la Societat Valenciana de Pediatria, i en compliment del que estableix l'article 3.4 del Decret 20/1993, de 8 de febrer, del Govern Valencià, cal publicar en el Diari Oficial de la Generalitat Valenciana l'esmentat Acord, que ha quedat inscrit en el Registre de Convenis amb el número 0336/2000, i que figura com a annex d'aquesta resolució.
  
València, 24 de maig de 2000.- La subsecretària del Secretariat del Govern i Relacions amb les Corts: Amparo Koninckx Frasquet.
  
Acord de pròrroga del conveni de cooperació entre la Conselleria de Sanitat de la Generalitat Valenciana i la Societat Valenciana de Pediatria.
  
València, 30 de març de 2000
  
Reunits
  
D'una part, el senyor José Emilio Cervera Cardona, conseller de Sanitat de la Generalitat Valenciana, segons que disposen els articles 35 i 21 de la Llei 5/1983, de 30 de desembre, de Govern Valencià.
  
D'una altra part, el senyor Carlos Paredes Cencillo, president de la Societat Valenciana de Pediatria, domiciliada a la ciutat de València, av. de la Plata núm. 20, inscrita en el Registre Provincial d'Associacions amb el núm. 117 de data 30 d'abril de 1966 i en representació de la societat segons que disposa l'article 27 dels seus estatuts.
  
En la respectiva representació referida i reconeixent-se mútuament capacitat jurídica suficient per a subscriure el present document,
  
Manifesten:
  
Primer
  
Amb data 29 d'abril de 1999 se subscrigué un conveni de col·laboració en matèria de salut pública entre la Conselleria de Sanitat de la Comunitat Autònoma Valenciana i la Societat Valenciana de Pediatria.
  
Segon
  
La clàusula deu del conveni esmentat indica que podrà ser ampliat per períodes successius d'un any, per acord mutu de les parts.
  
Acorden:
  
Primer
  
Prorrogar durant l'any 2000 el conveni subscrit per ambdues parts el 29 d'abril de 1999, per a la col·laboració en matèria de salut pública, d'acord amb el que preveu la clàusula deu del conveni.
  
Segon
  
El present conveni estendrà la seua duració fins al 31 de desembre de 2000, i es podrà ampliar per períodes successius d'un any, per acord mutu de les parts.
  
Tercer
  
Queda vigent tot allò previst en el conveni de data 29 d'abril de 1999 i que no haja quedat modificat pel present acord.
  
I, en prova de conformitat de tot el que s'ha dit, les parts compareixents, fent ús de la representació que tenen, firmen el present document.
  
El conseller de Sanitat,
  
JOSÉ EMILIO CERVERA CARDONA
  
El president de la Societat Valenciana de Pediatria,